my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my en my my my my my my my my my my my my my my my my my my my my my en my en my en my my my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ဓာတ်ပုံသတင်းများ
Advertisement
အထူးသတင်းပေးပို့ချက်
ရပ်တည်ရေးခက်ခဲနေတဲ့ အနာကြီးရောဂါသည်တို့ နားခိုရာ အမေ့လျော့ခံ
ရပ်တည်ရေးခက်ခဲနေတဲ့ အနာကြီးရောဂါသည်တို့ နားခိုရာ အမေ့လျော့ခံ
Written by  Super User
Friday, March 11 2016 00:00
Rate this item
မေတ္တာပရဟိတဂေဟာတွင် နေလယ်စာ စားနေကြစဉ်။
ဓာတ်ပုံ-သိင်္ဂီထွန်း
‘မေတ္တာပရဟိတဂေဟာ’
အနာကြီးရောဂါသည်များနားခိုရာ မေတ္တာပရဟိတဂေဟာသည် အလှူရှင်ပြည်သူများ၏ တာဝန်ယူ ကူညီထောက်ပံ့မှု၊ လှူဒါန်းမှုများဖြင့် ရပ်တည်ရှင်သန်နေရခြင်းပင်ဖြစ်သည်၊ အလှူရှင်မရှိသည့်ရက်များတွင်တော့ ထမင်းဖြူနှင့် ပဲဟင်း၊ ထမင်းဖြူနှင့်ချဉ်ရည်ဟင်း၊ သို့မဟုတ် ရာသီပေါ်အသီးအရွက်များအား ဝေမျှစားသောက်နေကြရသည်၊
လှည်းကူးမြို့ကနေ မိုင် ၂၀ ကျော်ကွာဝေးသောမရမ်း ချောင်းကျေးရွာလေးမှာ အမေ့လျော့ခံအနာကြီးရောဂါ ဝေဒနာရှင်များနားခိုရာ ဂေဟာလေးတစ်ခုရှိနေပါသည်။
အနာကြီးရောဂါသည်များ နားခိုရာဂေဟာလေးမှာ လူမှုဝန်ထမ်း၊ ကယ်ဆယ်ရေးနှင့်ပြန်လည်နေရာချထား ရေးဝန်ကြီးဌာန၏ စောင့်ရှောက်မှုအောက်တွင်ရှိသော “ မေတ္တာပရဟိတဂေဟာ” ဖြစ်ပြီး လူနာ၁၃၀ ကျော်ရှိနေ ပါသည်။
ထောက်ပံ့မှုအဖြစ်လူနာတစ်ဦးအတွက် တစ်ရက် လျှင် ငွေကျပ်သုံးရာနှုန်းသာဖြစ်ပြီး ယင်းမှာလည်း ဂေဟာစတင်လွှဲပြောင်းယူစဉ်ကတည်းကရှိနေခဲ့သည့် လူဦးရေ ၆၈ ဦးအတွက်သာဖြစ်သည်။ နောက်ထပ်တိုး လူနာများအတွက် ပါဝင်ခြင်းမရှိဟု ယင်းဂေဟာတွင် အနှစ်နှစ်ဆယ်ကြာစေတနာ့ဝန်ထမ်းအဖြစ်လုပ်ကိုင်နေလျက်ရှိသည့် ဂေဟာဥက္ကဋ္ဌဦးလှဌေးကပြောသည်။
“ အရင်ကတစ်ဦးကို တစ်ရက်စာကျပ် ၅၀ ပေးတယ်။ ခုနောက်ပိုင်း တစ်နေ့စာ ကျပ် ၃ဝဝ ထောက်ပံ့တယ်။ အဲဒီ ၃ဝဝ ကလည်း အရင်တုန်းကရှိခဲ့တဲ့လူနာစာရင်း ၆၈ ဦးအတိုင်းပဲထောက်ပံ့တာပါ။ နောက်တိုးလူနာ စာရင်းမပါဘူး။ ဝန်ထမ်းကလည်း ဂေဟာမှူးတစ်ဦးပဲ သူတို့ချထားပေးတယ်” ဟုဆိုသည်။
မရမ်းချောင်းကျေးရွာတွင်ရှိသော အနာကြီးရောဂါ ဝေဒနာသည်အချို့ကို ၁၉၉၅ ခုနှစ်အချိန်ကတည်းက ကျေးရွာလူငယ်ခြောက်ဦးက စတင်စောင့်ရှောက်ခဲ့ပြီး ၁၉၉၆ခုနှစ်၌မူ စီးပွားရေးကျပ်တည်းမှုဖြစ်ပေါ်ခဲ့သဖြင့် နိုင်ငံတော်သို့တင်ပြရာမှ ရန်ကုန်တိုင်းဝန်ကြီးချုပ်က တိုင်းအစီအစဉ်ဖြင့် ကူညီစောင့်ရှောက်ခဲ့သည်။ ထို့ နောက်မှ ၂ဝဝဝ ပြည့်နှစ် ဇွန်လတွင် လူမှုဝန်ထမ်း၊ ကယ် ဆယ်ရေးနှင့် ပြန်လည်နေရာချထားရေးဌာနသို့ တဆင့် လွှဲပြောင်းစောင့်ရှောက်စေခဲ့ခြင်းဖြစ်သည်။
လက်ရှိမေတ္တာပရဟိတဂေဟာမှာ စောင့်ရှောက် ထားသည့်အတွင်းလူနာ အမျိုးသား၊ အမျိုးသမီး ၉၉ ဦးရှိပြီး ပြင်ပလူနာအဖြစ် အမျိုးသား၊ အမျိုးသမီး ၃၅ ဦးရှိရာ စုစုပေါင်း ၁၃၄ ဦးရှိပါသည်။ ゞင်းလူနာအား လုံးထဲတွင် သက်ကြီး ဘိုး၊ ဘွားများနှင့် ကိုယ်အင်္ဂါချို့ တဲ့မှုရှိနေသည့် အသက် ၂၀ ကျော်မှ ၈၀ ကျော်အသက် အရွယ်များပါဝင်နေသော်လည်း လူ/ကယ်ပြန့်ဌာနကမူ လူနာများ၏ တစ်နေ့တာစားဝတ်နေရေးအတွက် ငွေကျပ် ၂ဝဝဝဝ ကျော်မျှသာ ထောက်ပံ့ပေးထားခြင်းဖြစ် သည်ဟု ဂေဟာဥက္ကဌကဆိုသည်။
ゞင်းထောက်ပံ့ကြေးငွေမှာ ဂေဟာနေလူနာအား လုံး၏ စားဝတ်နေရေးအတွက်အလွန်နည်းပါးသဖြင့် လွန်ခဲ့သောနှစ်နှစ်ကတည်းကပင် ယင်းဌာနမှဝန်ကြီးအား ရှင်းလင်းတင်ပြခဲ့သလို ဌာနသို့ပါတရားဝင်စာတင်တောင်း ဆိုခဲ့သော်လည်း ယခုအချိန်ထိ ခေါ်ယူတွေ့ဆုံမှုမရှိသည့် အပြင် ထူးခြားတုံ့ပြန်မှုပင်မရှိဟုဆိုပါသည်။
“ ဒီမှာက အိုကြီးအိုမတွေ၊ ဒုက္ခိတတွေလည်းများနေ တာဖြစ်လို့ ဝန်ထမ်းတိုးချထားပေးဖို့ရော၊ လူနာတွေကို တိုးမြှင့်စောင့်ရှောက်ပေးဖို့ပါ စာတင်တယ်။ ဝန်ကြီး လာတုန်းကလည်းပြောခဲ့တယ်။ ဒီဂေဟာတစ်ခုလုံးကို ဝန်ထမ်းတစ်ဦးတည်းနဲ့ ဘယ်လိုထိန်းသိမ်းလို့ရမလဲ။ ဦး တို့စေတနာ့ဝန်ထမ်းလုပ်တဲ့ပုံစံကို သူတို့အနေနဲ့တာဝန် မယူနိုင်တဲ့သဘောလား၊ အလုံးစုံတာဝန်မယူချင်တဲ့သဘော လားဆိုတာတော့မသိဘူး။ ခုထိတော့ ဘာမှမဖြစ်လာ သေးဘူး” ဟုလည်း ဦးလှဌေးကထပ်မံပြောသည်။
လက်ရှိ အနာကြီးရောဂါရှင်များနားခိုရာဖြစ်နေသည့် မေတ္တာပရဟိတဂေဟာသည် အလှူရှင်ပြည်သူများ၏ တာဝန်ယူကူညီထောက်ပံ့မှု၊ လှူဒါန်းမှုများဖြင့် ရပ်တည် ရှင်သန်နေရခြင်းပင်ဖြစ်သည်။ အလှူရှင်မရှိသည့်ရက် များတွင်တော့ ထမင်းဖြူနှင့်ပဲဟင်း၊ ထမင်းဖြူနှင့် ချဉ် ရည်ဟင်း၊ သို့မဟုတ် ရာသီပေါ်အသီးအရွက်များအား ဝေမျှစားသောက်နေကြရသည်။
ゞင်းတို့အတွက် စားရေးပြဿနာရှိသော်လည်း နေထိုင်ရေးမှာမူ စေတနာရှင်တစ်ဦး၏လှူဒါန်းမှုဖြင့် လူနာ ကျား၊ မ ၁၆၀ နေထိုင်နိုင်သော ဂေဟာသစ် ကြီးရှိသဖြင့် အဆင်ပြေစွာနေထိုင်နိုင်ကြောင်းသိရသည်။
“ အစ်မတို့လိုရောဂါသည်တွေအတွက် ဒီအဆောက် အအုံက တန်တောင်မတန်ပါဘူး။ မျှော်လည်းမမျှော်လင့် ထားဘူး။ ရေ၊ မီး အပြည့်စုံပါပဲ။ တစ်ခုပဲ စိုးရိမ်တယ်။ဂေဟာကိုကြည့်ပြီး ချမ်းသာတယ်လို့မထင်ကြပါနဲ့။ တ ကယ့်ဝင်းထဲမှာကတော့ အလှူရှင်ရှိမှစားရတာပါ။အလှူရှင် မရှိရင် ဖြစ်သလိုပဲဝေမျှစားရတယ်” ဟု အသက် ၃၈ နှစ် အရွယ် အနာကြီးရောဂါဝေဒနာသည်တစ်ဦးဖြစ်သည့် မလဲ့လဲ့ဝင်းကပြောသည်။
မလဲ့လဲ့ဝင်းမှာ မိဘမျိုးရိုးစဉ်ဆက် အနာကြီးရော ဂါဖြစ်ပွားခဲ့ခြင်းမရှိခဲ့သော်လည်း သူမအသက် ၁၄ နှစ် အရွယ်မှစတင်ပြီး ယင်းရောဂါကိုစတင်ခံစားခဲ့ရခြင်း ဖြစ်သည်။ မိဘများက ဗမာဆရာများဖြင့် ဆယ်နှစ်နီးပါး ကုသပေးခဲ့သော်လည်း သက်သာမှုမရှိဘဲရောဂါမှာပိုမိုဆိုးရွားလာသောကြောင့် ဆရာဝန်များ၏လမ်းညွှန် မှုဖြင့်ပင် မေတ္တာပရဟိတဂေဟာကိုရောက်လာခဲ့ရခြင်း ဖြစ်သည်။ ယခုဆို သူမ ဂေဟာရောက်သည်မှာ ၁၄ နှစ်ပင်ရှိပြီဟုဆိုပါသည်။
မေတ္တာပရဟိတဂေဟာတွင် မလဲ့လဲ့ဝင်းနည်းတူ အနယ်နယ်အရပ်ရပ်မှ ဘာသာစုံ၊ လူမျိုးစုံ အနာကြီး ရောဂါသည်ဝေဒနာရှင်များစွာ နားခိုတည်ရှိနေပါသည်။ ゞင်းတို့ထဲတွင်ပင် အနာကြီးရောဂါဝေဒနာခံစားနေရ သည့်အပြင် ဆီးချိုရောဂါ၊ ကျောက်ကပ်ရောဂါ၊ သွေး တိုး၊ ကင်ဆာစသော အခြားရောဂါဖြစ်ပွားမှုများရှိနေသော လူနာများလည်းရှိနေသည်။
အနာကြီးရောဂါဝေဒနာရှင်များအတွက် MDT ဆေးပေါင်းကိုမူ ကျန်းမာရေးဦးစီးဌာနမှ လိုအပ်မှုရှိသ လောက်အခမဲ့ပံ့ပိုးမှုပေးထားသဖြင့် ၄င်းရောဂါအတွက် အဆင်ပြေမှုရှိသော်လည်း အခြားသောရောဂါဖြစ်ပွားမှု များအတွက် ရန်ကုန်ဆေးရုံကြီးသို့ တက်ရောက်ကုသ ခြင်းမှာမူ အခမဲ့ကုသခွင့်မရရှိသည့်အတွက် အလှူငွေ များထဲမှခွဲဝေကာ ကုသပေးနေရလေသည်။
“ FOC ရတာနည်းပါတယ်။ များသောအားဖြင့် တော့ သွေးစစ်ခက အစပေးရတယ်။ဆေးရုံကြီးကနေ ပြင်ပကိုလွှဲတယ်ဆိုရင် အာရှတော်ဝင်ကိုသွားရတယ်။အဲဒီမှာ ပိုက်ဆံကတော်တော်ကုန်တာပဲ။ စစ်တပ်ကဆရာ ဝန်လေးတွေကတော့ အဆင်ပြေရင်ပြေသလို တစ်ပတ် နှစ်ခါသုံးခါလာတယ်။ မရမ်းချောင်းတိုက်နယ်ဆေးရုံက ဆရာဝန်လေးကလည်း တစ်ပတ်တစ်ခါပုံမှန်လာကြည့် ပါတယ်။ လူမှုဝန်ထမ်းကစောင့်ရှောက်ထားတယ်ဆိုပြီး အကုန်လုံးအခမဲ့ဆိုတာမရှိဘူး” ဟု ဂေဟာဥက္ကဋ္ဌက ပြောသည်။
လက်ရှိမေတ္တာပရဟိတဂေဟာတွင် အစိုးရဝန်ထမ်း အနေဖြင့် ဂေဟာမှူးတစ်ဦးသာရှိသည့်အတွက် ဂေဟာရှိ အနာကြီးရောဂါဝေဒနာရှင်များ၏ စားရေးသောက်ရေး၊ ထိန်းသိမ်းစောင့်ရှောက်ရေးစသည့် ဂေဟာတွင်းလုပ်ဆောင် မှုကိစ္စအားလုံးကို လူနာ ၁၃၄ ဦးထဲမှ လုပ်နိုင်ကိုင်နိုင်သူ များအပါအဝင် စေတနာ့ဝန်ထမ်းလုပ်ဆောင်သူ ခုနစ်ဦး ခန့်ကပင်လုပ်ဆောင်နေရခြင်းဖြစ်သည်။
“ ဘိုး၊ ဘွားတွေကလွဲပြီး လုပ်နိုင်ကိုင်နိုင်တဲ့သူ တွေက စေတနာ့ဝန်ထမ်းအနေနဲ့ ပြန်လုပ်ကြတယ်။ရောဂါ သည်ရဲ့မိသားစုတွေလည်းအတူလုပ်ကြတယ်။ စေတနာ့ ဝန်ထမ်းလုပ်တဲ့သူတွေက ရွာထဲကပါ။ သူတို့ကို တစ်လ တစ်သောင်းတော့ပေးတယ်။ လူနာရောကောင်းတဲ့သူ ရော၊ ကလေးတွေပါဆိုရင် ၁၆၀ ကျော်လောက်တော့ရှိ တယ်” ဟု ဦးလှဌေးကဆိုသည်။
အနာကြီးရောဂါဝေဒနာရှင်များကမူ သူတို့အတွက် မည်သို့သောအခက်အခဲကြမ်းတမ်းမှုများပင်ရှိသော်ငြား လည်း လုံခြုံမှုအပြည့်အဝရှိသည့်အဆောက်အအုံတွင် အေးချမ်းစွာအိပ်စက်ရခြင်း၊ စိတ်သက်သာစွာအနားယူ နိုင်ခြင်းရရှိသည့်အပြင် ဂေဟာတွင် ကောင်းမွန်စွာနေ ထိုင်ရခြင်းကြောင့် အခြားသူများ၏ခွဲခြားဆက်ဆံခံရ ခြင်းမျိုးလည်း ကင်းဝေးသည်ဟု လူနာများကဆိုပါသည်။
ထို့ပြင် လူနာများ၏အိပ်ခန်းဆောင်များ မှာလည်း လူနာတစ်ဦးလျှင် ခုတင်တစ်လုံးစီ အနားယူအိပ်စက်နိုင်ရန်စီစဉ်ပေးထားသည့်အပြင် ထမင်းစားဆောင်၊ ဆေးကုသဆောင်တို့ကိုပါ မြေငါးဧက အကျယ်အဝန်း ရှိခြံထဲတွင် သီးသန့်စီဆောက်လုပ်ပေးထားသဖြင့် အ ဆင်ပြေမှုရှိသည်ဟုဆိုသည်။
သို့သော် “ ရွှေကျောင်းပြောင်ပြောင် ဝမ်းခေါင်ခေါင်” ဟုပင်ပြောရမည်ဖြစ်သည်။
အဘယ့်ကြောင့်ဆိုသော် ဂေဟာအဆောင်ကြီး ခမ်းနားနေမှု၊ အဆင်ပြေနေမှုသာရှိပြီး စားသောက် ရေးနှင့် ကျန်းမာရေးအခြေနေမှာပြည့်စုံမှုမရှိဘဲ အစား အစာမှာ စားရသည်ဟုဆိုရရုံ၊ ကျန်းမာရေးမှာလည်း ကုသမှုရှိသည်ဟုဆိုဖွယ်ရုံသာဖြစ်နေပါသည်။
ယင်းဂေဟာကို ယခုရက်ပိုင်းအတွင်းကပင် သွား ရောက်လှူဒါန်းခဲ့သူ မပြည့်ပြည့်က “ ဒီကိုအရင်တစ်ကြိမ် လည်း လာလှူဖူးပါတယ်။ အလုပ်ကသူငယ်ချင်းတွေ၊ တခြားသူငယ်ချင်းတွေအားလုံးစုပေါင်းပြီးတော့ ဒီဂေ ဟာကိုလာလှူဖြစ်တာပါ။ သူတို့ကလည်း စိတ်အားထက် သန်ကြတယ်။ ဒီက အဘိုးအဘွားတွေဘဝက အရမ်း ဝမ်းနည်းဖို့ကောင်းတယ်။ အလှူရှင်ကိုပဲမျှော်ရတဲ့ ဘဝ တွေပါ။ ဂေဟာကိုလည်း တစ်သိန်းကျော်လှူတယ်။ လူနာ တစ်ဦးချင်းစီကိုလည်း ကိုယ်တတ်နိုင်သလောက် ပိုက် ဆံတွေလည်းလှူခဲ့ကြပါတယ်။ ကိုယ်လှူတာအရမ်းမများ ပေမယ့် ဘိုးဘွားတွေပြန်ပေးတဲ့ဆုကတော့ မျက်ရည် ကျလောက်စရာကောင်းပါတယ်” ဟု ဆိုပါသည်။
အနာကြီးရောဂါဝေဒနာရှင်များအားလုံးကို နေ့စဉ် တစ်ရက်လျှင် နေ့လယ်ထမင်းတစ်နပ်နှင့် ညပိုင်းထမင်း တစ်နပ် နှစ်ကြိမ်သာကျွေးမွေးနိုင်ခြင်းဖြစ်သည့်အတွက် အလှူရှင်များကို မျှော်ကိုးနေကြရသည်ကိုလည်းတွေ့ရ သည်။ အလှူရှင်များအနေဖြင့် ရောဂါဝေဒနာသည်များ အားလုံးအတွက် နံနက်စာကို ကျပ် ၃ဝဝဝဝ ဖြင့် လှူဒါန်း နိုင်သလို နေ့လယ်စာကို ကျပ် ၆ဝဝဝဝ၊ ညနေစာကို ကျပ် ၅ဝဝဝဝ ဖြင့် လှူဒါန်းနိုင်မည်ဖြစ်ပေသည်။
ထို့အပြင် အနာကြီးရောဂါဝေဒနာရှင် လူနာများ အတွက် လှူဒါန်းမှုများနှင့်ပတ်သက်ပြီး အစားအစာ ကန့်သတ်ထားမှုမရှိသော်လည်း တာရှည်ခံအစားအ သောက်များ၊ အာဟာရဖြည့်စွက်အစားအစာများဖြစ် သည့် အိုဗာတင်း၊ မိုင်လို စသောအခြားအာဟာရဖြည့် စွက်အစားအစာများကို လှူဒါန်းခြင်းသည် လူနာများ၏ကျန်းမာရေးနှင့် အာဟာရကို ပို၍အထောက်အပံ့များ ဖြစ်စေနိုင်သည်ဟုလည်း ဂေဟာဥက္ကဋ္ဌကဆိုသည်။
အနာကြီးရောဂါဝေဒနာရှင်များမှာ မျှော်လင့်မထား သောအချိုးအကွေ့တွင် ရောဂါတစ်ခုကြောင့် ကိုယ်အင်္ဂါ ပျက်စီးပြီး ဒုက္ခိတဘဝသို့ရောက်ရှိရခြင်းဖြစ်သည့်အ တွက် စိတ်ဓာတ်ပိုင်းဆိုင်ရာလည်းထိခိုက်မှုရှိကြသည်။ သည်အခြေနေကိုထိန်း သိမ်းစောင့်ရှောက်မှုမရှိပါက အမေ့လျော့ခံဝေဒနာရှင်များသည် သူတို့၏အသက်မွေး ဝမ်းကျောင်းအတွက် အလွန်ခဲယဉ်းစွာဖြင့် ပင်ရုန်းကန် ကြရမည်မှာ မလွဲဧကန်ဖြစ်သည်။
“ လေလွင့်ပြီး တောင်းရမ်းစားသောက်နေရမယ် ဆိုရင် နိုင်ငံတော်အတွက်မသင့်တော်သလို လူမျိုးအ တွက်လည်း မသင့်တော်ဘူး။ ဒါ့ကြောင့် နိုင်ငံတော်က တာဝန်ယူသင့်တယ်။ တာဝန်ယူစေချင်တယ်။ ခုက နိုင်ငံ တော်အစား ပြည်သူလူထုက ဝိုင်းဝန်းစောင့်ရှောက်ပြီး တာဝန်ယူနေရတယ်” ဟု ဦးလှဌေးကပြောသည်။
အနာကြီးရောဂါဝေဒနာသည်များကို နိုင်ငံတော် ၏ထောက်ပံ့ကူညီမှု၊ တာဝန်ယူမှုရရှိစေရန် လက်ရှိ အစိုးရထံတင်ပြထားခဲ့သော်လည်း ထူးခြားမှုမရှိသည့် အတွက် လာမည့်အစိုးရသစ်လက်ထက်၌ပါ ထပ်မံတင်ပြ တောင်းဆိုသွားမည်ဟု ゞင်းကဆိုသည်။
လက်ရှိအစိုးရအနေဖြင့် မေ့လျော့ခံအနာကြီးရော ဂါဝေဒနာရှင်များနာခိုရာဖြစ်နေသည့် “ မေတ္တာပရဟိတ ဂေဟာ” အတွက် ထောက်ပံ့မှုအပိုင်းမှာ အမည်ခံအဆင့် မျှသာရှိသော စောင့်ရှောက်မှုဖြစ်သည်။ ထို့ကြောင့် စေတနာ့ဝန်ထမ်းအဖြစ် နှစ်နှစ်ဆယ်ကြာလုပ်ကိုင်လာ နေခဲ့သည့် ဦးလှဌေးကတော့
“ အစိုးရထောက်ပံ့မှု ၃ဝဝ က ကွမ်းတစ်ထုပ်ဖိုးပဲရှိ တယ်။ ကျွန်တော်အနေနဲ့ကတော့ ဂေဟာနဲ့အလှူရှင်ရှိနေဦးမယ်ဆိုရင်စောင့်ရှောက်သွားမယ်။ ရှိတာမျှစားရ မှာပေါ့” လို့ အမေ့လျော့ခံဝေဒနာရှင်တို့ ဘဝရေရှည် အတွက်ပင်ရည်ရွယ်၍ပြောလေသည်။
“ မေတ္တာပရဟိတဂေဟာ” လေးသည် သာမန်အား ဖြင့် လူအများကြားတွင်နေထိုင်ရန်ခက်ခဲသည့်ဝေဒနာသည်များကို ထိန်းသိမ်းစောင့်ရှောက်ထားသော ဂေဟာ လေးဖြစ်ပြီး အစိုးရမှတာဝန်ယူမှုအလွန်နည်းသဖြင့် ပြည်သူ့ကူညီမှုဖြင့် ရပ်တည်နေရသည့်ဘဝများပင်ဖြစ် လေသည်။ ။
သိင်္ဂီထွန်း
Read 605 times
Published in အထူးဆောင်းပါး
Tagged under
ရပ်တည်ရေးခက်ခဲ
အနာကြီးရောဂါသည်တို့
အမေ့လျော့ခံ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook